**POVINNOSTI ŠTUDENTA PRI ODOVZDÁVANÍ ZÁVEREČNEJ PRÁCE**

**Študent odovzdáva záverečnú prácu v termíne stanovenom v Harmonograme AR na študijnom oddelení.** Termín na odovzdanie záverečnej práce **nájde študent na tomto linku: *https://vste.sk/harmonogram-akademickeho-roka.html* v Harmonograme pre aktuálny ak. rok, v ktorom študent vykoná štátnu záverečnú skúšku.**

Študent odovzdáva:

- záverečnú prácu **v tlačenej podobe v JEDNOM exemplári, čierna väzba, zlaté písmo**

- **2 x licenčnú zmluvu**

podľa Smernice o písaní záverečných prác č. 1/2018 Vysokej školy technickej a ekonomickej v Prešove (ďalej Smernica). **Licenčná zmluva – je dostupná na web stránke školy** *(*na tomto linku: *https://vste.sk/statne-skusky-a-zaverecne-prace.html* pod názvom ***Licenčná zmluva***, po kliknutí na rámček*)***. Zmluva musí byť vyplnená elektronicky, dva krát vytlačená a podpísaná študentom. V licenčnej zmluve je potrebné uviesť správne číslo a názov odboru!**

Pred odovzdaním záverečnej práce na študijné oddelenie, ŠTUDENT **nahrá prácu do AISu** a označí ju ako **finálna práca.** Práca nahraná v AISe **musí byť totožná** s prácou odovzdanou v tlačenej podobe. Takto odovzdaná práca sa posiela na kontrolu originality do Centrálneho registra záverečných prác (CRZP). Bez kontroly originality nie je možné vykonať obhajobu záverečnej práce.

Zároveň študent prostredníctvom AISu vyplní Licenčnú zmluvu pre CRZP, ktorou dáva CRZP právo zverejniť prácu hneď po jej obhájení, alebo po uplynutí dohodnutej lehoty.

**Usporiadanie listov v záverečnej práci:**

Za obalom nasleduje **titulný list.**

Za titulným listom nasleduje **Zadanie záverečnej práce** vytlačené z AISu, podpísané vedúcim katedry.

Za zadaním nasleduje **abstrakt v štátnom jazyku** a na nasledujúcej strane **abstrakt v anglickom jazyku.**

Ostatné náležitosti záverečnej práce sú v súlade so Smernicou, článok 5.

**Obsah záverečnej práce uvedený v Zadaní záverečnej práce sa zhoduje s obsahom vytlačenej aj elektronickej verzie záverečnej práce.**

Názov záverečnej práce, ktorý je na tlačenej verzii práce je totožný s názvom práce uvedeným v Zadaní záverečnej práce a s názvom práce v elektronickej verzii práce.

V printovej aj elektronickej verzii práce sa nachádza **abstrakt a kľúčové slová** v slovenskom a anglickom jazyku, každý na osobitnej strane. **Abstrakt nie je totožný s anotáciou práce uvedenou v Zadaní záverečnej práce.**

V prípade, že je práca napísaná v inom ako slovenskom jazyku, je potrebné na záver práce uviesť **resumé** v slovenskom jazyku.

**Študent môže obhajobu záverečnej práce vykonať iba po splnení určitých podmienok ku ktorým patrí:**

1. najneskôr do termínu uvedenom v „Harmonograme pre daný ak. rok“ študent odovzdá vytlačenú verziu ZP a podpísané licenčné zmluvy,

2. študent má dostupné oba posudky (vedúceho aj oponenta) k záverečnej práci najneskôr týždeň pred konaním ŠS,

3. práca prešla kontrolou originality v CRZP a vedúci práce sa ku zhode originality vyjadril v posudku,

4. štátnicová komisia má pred obhajobou k dispozícii posudky aj výsledok z CRZP.